Up-58/06
Natisni
Opravilna št.:
Up-58/06
Datum odločitve:
7. 3. 2006
ECLI:
ECLI:SI:USRS:2006:Up.58.06
Akt:
Ustavna pritožba družbe A. Ž. zoper sodbo Višjega sodišča v Celju št. Cpg 479/2004 z dne 8. 6. 2005
Izrek:
Ustavna pritožba družbe A. Ž. zoper sodbo Višjega sodišča v Celju št. Cpg 479/2004 z dne 8. 6. 2005 se zavrže.
Evidenčni stavek:
Pritožnica ni izkazala, da bi šlo za posebno utemeljen primer za odločanje o prepozni ustavni pritožbi, zato je Ustavno sodišče ustavno pritožbo zavrglo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
17. 1. 2006
Vrsta odločitve:
sklep
Vrsta rešitve:
zavrženje
Dokument:
US25826
Dokument v PDF obliki:
Up-58-06.pdf
116 KB
Prenesite datoteko
Up-58/06-6
7. 3. 2006
SKLEP
Ustavno sodišče je v postopku za preizkus ustavne pritožbe družbe A. Ž., d.o.o., Ž., ki jo zastopa odvetniška družba B.-B., d.n.o., o.p., Z., na seji senata dne 23. februarja 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba družbe A. Ž. zoper sodbo Višjega sodišča v Celju št. Cpg 479/2004 z dne 8. 6. 2005 se zavrže.
Obrazložitev
1. Pritožnica je dne 16. 1. 2006 vložila ustavno pritožbo zoper sodno odločbo, navedeno v izreku. Predlaga, naj Ustavno sodišče ustavno pritožbo obravnava kljub temu, da je vložena prepozno.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Po trditvah pritožnice in po podatkih, ki jih je Ustavnemu sodišču posredovalo Okrožno sodišče v Celju, je bila sodba Višjega sodišča v Celju št. Cpg 479/2004 z dne 8. 6. 2005 pritožničinemu pooblaščencu vročena dne 25. 8. 2005. Ustavna pritožba, vložena dne 16. 1. 2006, je torej prepozna. Glede na navedbe v ustavni pritožbi Ustavno sodišče pojasnjuje, da vložitev pobude Vrhovnemu državnemu tožilstvu za vložitev zahteve za varstvo zakonitosti ne varuje roka za vložitev ustavne pritožbe.
3. Po tretjem odstavku 52. člena ZUstS lahko Ustavno sodišče v posebno utemeljenih primerih izjemoma odloča o ustavni pritožbi, ki je vložena po izteku šestdesetdnevnega roka. Pogoj za izjemno obravnavanje ustavne pritožbe kljub zamudi roka je, da je že iz ustavne pritožbe in priloženih listin mogoče sklepati, da so bile z izpodbijanim aktom očitno hudo kršene pritožnikove človekove pravice ali temeljne svoboščine. Ta pogoj v obravnavani zadevi ni izpolnjen. Izjemnega odločanja pa pritožnica ne more utemeljiti z dejstvom, da je vložila pobudo Vrhovnemu državnemu tožilstvu za vložitev zahteve za varstvo zakonitosti. Zato je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana dr. Janez Čebulj in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić